Moir het verlede week op ’n aanbieding oor die groep se resultate vir die boekjaar tot einde Junie Woolworths Food se vertoning as ongelooflik beskryf.
Hy het Woolworths Food beskryf as ’n “eersteklas-onderneming wat die beste in sy soort in Suid-Afrika, maar ook wêreldwyd is”.
Die bestuurspan gebruik nie Suid-Afrika as ’n maatstaf nie, maar meet die onderneming teen die beste oorsee. “As ons nie probeer om die beste te bly nie, gaan ander ons inhaal.”
Netwerk24 het reeds in 2016 geskryf dat Woolworths verbruikers se persepsie oor sy pryse wil verbeter.
Hy het aan Netwerk24 gesê: “Woolies word in ’n ander lig as tien jaar gelede beskou. Tien jaar gelede het mense gedink Woolies is duur, nou beskou meer mense dit as die moeite werd.”
Moir sê ’n gesamentlike onderneming met BP is in Australië begin, soortgelyk aan die ooreenkoms tussen Woolies en Engen in Suid-Afrika.